Používanie detektorov kovov môže byť problematické z hľadiska zákona. V niektorých krajinách (napr. vo Švajčiarsku, Švédsku či Turecku) je táto aktivita úplne zakázaná. U nás to nie je také jednoduché. V skratke je možné konštatovať, že používanie detektorov kovov je legálne, avšak nemožno si ponechať žiadny predmet, ktorý je možné považovať za archeologický nález. Takýto objav je teda z hľadiska legislatívy nutné nahlásiť na obecnom či mestskom úrade alebo na polícii. Pri prípadnom nákupe si však odporúčame aktuálne platnú legislatívu vždy overiť.